ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์เพื่อขยายทางหลวงแผ่นดินหมายเลข 33 สายหินกอง - อรัญประเทศ ตอนหินกอง - บ้านนา เป็นกรณีที่มีความจำเป็นโดยเร่งด่วน
ประกาศสำนักนายกรัฐมนตรี
ประกาศสำนักนายกรัฐมนตรี
เรื่อง
กำหนดให้การเวนคืนอสังหาริมทรัพย์เพื่อขยายทางหลวงแผ่นดิน
หมายเลข
๓๓ สายหินกอง - อรัญประเทศ ตอนหินกอง - บ้านนา
เป็นกรณีที่มีความจำเป็นโดยเร่งด่วน
-----------------
 ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่
จะเวนคืนเพื่อขยายทางหลวงแผ่นดินหมายเลข ๓๓ สายหินกอง -
อรัญประเทศ ตอนหินกอง - บ้าน
นา พ.ศ. ๒๕๔๑ ในท้องที่อำเภอหนองแค อำเภอวิหารแดง
จังหวัดสระบุรี และอำเภอบ้านนา 
จังหวัดนครนายก
แล้ว นั้น
 อธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาดังกล่าวได้
พิจารณาแล้วเห็นว่า
การขยายทางหลวงแผ่นดินตอนดังกล่าวเป็นกรณีที่มีความจำเป็นโดยเร่งด่วน 
เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค
ซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม
 ดังนั้น
อาศัยอำนาจตามความในมาตรา ๖๘ วรรคหนึ่ง แห่งพระราชบัญญัติ
ทางหลวง พ.ศ. ๒๕๓๕
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิ
และเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา
๓๕ มาตรา ๓๖ มาตรา ๔๘ 
มาตรา ๔๙ มาตรา ๕๐ และมาตรา ๕๑
ของรัฐธรรมนูญแห่งราชอาณาจักรไทย บัญญัติให้กระทำ
ได้โดยอาศัยอำนาจตามบทบัญญัติแห่งกฎหมายประกอบกับมาตรา ๑๓
วรรคหนึ่ง แห่งพระราช
บัญญัติว่าด้วยการเวนคืนอสังหาริมทรัพย์ พ.ศ. ๒๕๓๐
อันเป็นพระราชบัญญัติที่มีบทบัญญัติบาง
ประการเกี่ยวกับการจำกัดสิทธิและเสรีภาพของบุคคล ซึ่งมาตรา
๒๙ ประกอบกับมาตรา ๓๕ 
มาตรา ๔๘ และมาตรา ๔๙ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัย
อำนาจตามบทบัญญัติแห่งกฎหมาย คณะรัฐมนตรีโดยมติเมื่อวันที่
๒๕ พฤษภาคม พ.ศ. ๒๕๔๒ 
จึงกำหนดให้การเวนคืนอสังหาริมทรัพย์เพื่อขยายทางหลวงแผ่นดินหมายเลข
๓๓ สายหินกอง - 
อรัญประเทศ ตอนหินกอง - บ้านนา ในท้องที่อำเภอหนองแค
อำเภอวิหารแดง จังหวัดสระบุรี และ
อำเภอบ้านนา จังหวัดนครนายก
ตามพระราชกฤษฎีกากำหนดเขตที่ดินในบริเวณที่ที่จะเวนคืน 
เพื่อขยายทางหลวงแผ่นดินหมายเลข ๓๓ สายหินกอง - อรัญประเทศ
ตอนหินกอง - บ้านนา พ.ศ.
๒๕๔๑ เป็นกรณีที่มีความจำเป็นโดยเร่งด่วน
เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้า
ที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืน
อสังหาริมทรัพย์ พ.ศ. ๒๕๓๐ ได้

 ประกาศ
ณ วันที่ ๑๑ พฤศจิกายน พ.ศ. ๒๕๔๒
 
ชวน หลีกภัย
 
นายกรัฐมนตรี

[รก.๒๕๔๒/พ๙๔ง/๕/๑๘ พฤศจิกายน ๒๕๔๒]

 อัมพิกา/แก้ไข
 ๒๘/๕/๒๕๔๕
 
B